O Mundo arabe (en arabe: العالم العربي) u países arabes (en arabe: الدول العربية) ye como se conoixe a los países relacionaus a l'idioma arabe, lo pueblos arabes u cultura arabe. La existencia d'o mundo arabe ye conseqüencia d'a conquiesta islamica a partir de l'anyo 622, primero d'a Hégira. Os arabes orichinals habitaban la peninsula de Arabia y qualques rechions circumdants. Os conqueridors musulmans van extender alazetalment la suya relichión, la Islam, y la luenga oficial d'o Estato islamico, l'arabe. L'anidación de ambdues en as zonas conqueridas va estar variable a las poblacions. Asinas, i va haber poblacions que van adoptar ambdues cosas, como son la mayoría d'as que actualment componen lo mundo arabe, de relichión predominantment musulmana. I va haber, pero, quí van adoptar la luenga arabe pero no la Islam, como ye lo caso d'as numbrosas minorías cristianas que dica hue existen en quantos países arabes (maronits, nestorianos, coptos, mozarabes en o desapareixiu en Al-Andalus, etc.).